**DĖL ŠILALĖS RAJONO SAVIVALDYBĖS BŪTINOJO HOSPITALIZAVIMO IR (AR) BŪTINOJO IZOLIAVIMO GYDYTOJŲ SPECIALISTŲ KOMISIJOS SUDARYMO, JOS NUOSTATŲ IR IŠKVIETIMO NE DARBO LAIKU, POILSIO BEI ŠVENČIŲ DIENOMIS TVARKOS APRAŠO TVIRTINIMO**

2020 m. liepos 30 d. Nr. DĮV-703

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 5 dalimi, 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 9 straipsnio 2 dalimi, 25 straipsnio 3 dalimi ir Ligonių, asmenų, įtariamų, kad serga užkrečiamosiomis ligomis, turėjusių sąlytį ir sukėlėjų nešiotojų būtinojo hospitalizavimo ir (ar) būtinojo izoliavimo organizavimo tvarkos aprašu, patvirtintu Lietuvos Respublikos sveikatos apsaugos ministro 2002 m. birželio 6 d. įsakymu Nr. 258 „Dėl ligonių, asmenų, įtariamų, kad serga užkrečiamosiomis ligomis, turėjusių sąlytį ir sukėlėjų nešiotojų būtinojo hospitalizavimo ir (ar) būtinojo izoliavimo organizavimo tvarkos patvirtinimo“:

1. S u d a r a u Šilalės rajono savivaldybės būtinojo hospitalizavimo ir (ar) būtinojo izoliavimo gydytojų specialistų komisiją (toliau – Komisija):

1.1. Aistė Giedraitienė, šeimos gydytoja, pirmininkė;

1.2. Birutė Kūkštienė, vaikų ligų gydytoja, narė, sekretorė;

1.3. Irena Pocienė, šeimos gydytoja, narė;

1.4. Jekaterina Tamošaitienė, vidaus ligų gydytoja, gydytoja pulmonologė, pirmininko pavaduotoja.

2. T v i r t i n u pridedamus:

2.1. Šilalės rajono savivaldybės būtinojo hospitalizavimo ir (ar) būtinojo izoliavimo gydytojų specialistų komisijos nuostatus;

2.2. Šilalės rajono savivaldybės būtinojo hospitalizavimo ir (ar) būtinojo izoliavimo gydytojų specialistų komisijos narių iškvietimo ne darbo laiku, poilsio bei švenčių dienomis tvarkos aprašą.

3. P r i p a ž į s t u netekusiu galios Šilalės rajono savivaldybės administracijos direktoriaus 2016 m. rugsėjo 9 d. įsakymą Nr. DĮV-1385 „Dėl ligonių, asmenų, įtariamų, kad serga užkrečiamosiomis ligomis, turėjusių sąlytį, ir sukėlėjų nešiotojų būtinojo hospitalizavimo ir (ar) būtinojo izoliavimo organizavimo Šilalės rajono savivaldybėje“.

4. Į p a r e i g o j u šį įsakymą paskelbti rajono spaudoje, Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius